Comisia pentru drepturile omului, culte 

şi problemele minorităţilor naţionale 



Către



- Comisia juridică, de disciplină şi imunităţi



- Comisia pentru agricultură, silvicultură, industrie alimentară şi 



   servicii specifice

AVIZ

 asupra proiectului de Lege pentru modificarea şi completarea Legii nr.16/1994



În conformitate cu prevederile art.86 din Regulamentul Camerei Deputaţilor, cu adresa nr.108 din 8 mai 1997, Comisia pentru drepturile omului, culte şi problemele minorităţilor naţionale a fost sesizată cu dezbaterea şi avizarea proiectului de Lege pentru modificarea şi completarea Legii nr.16/1994.



Comisia, în şedinţa din 14 mai 1997, a hotărât să avizeze favorabil proiectul de lege.



Membrii comisiei sugerează comisiei juridice, de disciplină şi imunităţi reanalizarea articolului 251, pentru a se corela cu dispoziţiile Codului civil privind transmiterea pe cale succesorală a contractului de arendare şi cu dispoziţiile art.581 din Codul de procedură civilă, privind regimul juridic al ordonanţei preşedenţiale.

PREŞEDINTE, 

Marţian Dan 
